open-index/open-wikipedia-markdown huggingface dataset:
Α.Ο. Οδυσσεύς Αμαρουσίου

Αρχείο:Οδυσσέας.jpg
## Ιστορικό
Ο Οδυσσέας Αμαρουσίου ιδρύθηκε τον Μάιο του 1989 από τον Μπάμπη Κεραμύδα για να τιμήσει τη μνήμη του πατέρα του Οδυσσέα και η πρώτη του έδρα ήταν το ανοιχτό γήπεδο που βρίσκεται στην Αγία Φιλοθέη Αμαρουσίου (πρώην Νέα Φιλοθέη) όπου σημειώνεται και στο σήμα του και αργότερα η ομάδα βρήκε έδρα το κλειστό ΕΓ «Σπύρου Λούη». Ανήκει στην Ελληνική Ομοσπονδία Πετοσφαίρισης (ΕΟΠΕ) και στην Ένωση Σωματείων Πετoσφαίρισης Αθήνας και Ανατολικής Αττικής (ΕΣΠΑΑΑ), στα πρωταθλήματα / τουρνουά των οποίων συμμετέχει ανελλιπώς με αξιώσεις.

## Γενικά
Η φιλοσοφία του συλλόγου είναι να δώσει μια υγιή διέξοδο στα παιδιά που ανήκουν στη δύναμή του και επίσης να είναι συνεχώς ενεργά. Έτσι εκτός των πρωταθλημάτων και τουρνουά της Ομοσπονδίας Πετοσφαιρίσεως και ΕΣΠΑΑΑ, μετέχουν σε διασυλλογικά / διαδημοτικά τουρνουά καθώς και φιλικούς αγώνες, με εξαιρετικά αποτελέσματα. Επίσης διοργανώνονται τουρνουά κατηγοριών στη φυσική έδρα του συλλόγου στην Αγ. Φιλοθέη. Εδώ τα παιδιά χαίρονται περισσότερο γιατί παίζουν με γεμάτες κερκίδες μέσα στη γειτονιά τους. Η κάθε αγωνιστική περίοδος κλείνει με την καθιερωμένη πλέον γιορτή ΒΟΛΕΪ όπου γίνονται οι απονομές επάθλων κατηγοριών από διεθνείς παίκτες του Βόλεϊ και καταξιωμένους αθλητές άλλων αθλημάτων που μας τιμούν με την παρουσία τους.

## Ανδρική ομάδα
(Α2 Εθνική πετοσφαίρισης ανδρών): 
* 3η θέση στην Α2 ΕΘΝΙΚΗ 2010 - 2011 και χάλκινο μετάλλιο
* Πρωταθλητής Β΄ ΕΘΝΙΚΗΣ (Νότιος Όμιλος) 2009 - 2010 και άνοδος στην Α2 ΕΘΝΙΚΗ
* Πρωταθλητής Α΄ ΕΣΠΑΑΑ 2008 - 2009 και άνοδος στη Β΄ ΕΘΝΙΚΗ
* Κυπελλούχος 2026. Κύπελλο ΕΣΠΑΑΑ "ΑΓΓΕΛΟΣ ΤΖΙΜΟΣ"

## Γυναικεία ομάδα
(Α' ΕΣΠΑΑΑ): Πρωταθλητής Β΄ ΕΣΠΑΑΑ 2010 - 2011 και άνοδος στην Α΄ ΕΣΠΑΑΑ

## Εξωτερικοί σύνδεσμοι
* Α.Ο. Οδυσσέας Αμαρουσίου

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1989
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.Π.Α.Α.Α.
Πανελλήνιο πρωτάθλημα ρόλερ ινλάιν χόκεϊ

Το **Πανελλήνιο πρωτάθλημα [[ρόλερ ινλάιν χόκεϊ]] (roller in-line hockey)** ξεκίνησε το 2008. Ένα χρόνο νωρίτερα ξεκίνησε το κύπελλο Ελλάδας.

## Πρωτάθλημα

## Κύπελλο

## Εξωτερικοί σύνδεσμοι
* Τίτλοι Άρη
* paokmania.gr

Ρολερ
Μιχάλης Κασάπης

Ο **Μιχάλης Κασάπης** (Αθήνα, 6 Ιουνίου 1971) είναι Έλληνας πρώην διεθνής ποδοσφαιριστής που αγωνίζονταν στη θέση του αριστερού αμυντικού ή μέσου και νυν προπονητής ποδοσφαίρου. Το 1995 ψηφίστηκε ως δεύτερος καλύτερος Έλληνας ποδοσφαιριστής και ως ένας από τους 22 καλύτερους Ευρωπαίους παίκτες την περίοδο 2001-02. Παράλληλα, έπαιξε Μικτή Κόσμου όταν τον κάλεσε ο αείμνηστος Γιόχαν Κρόιφ. Θεωρείται το καλύτερο αριστερό μπακ που πέρασε απο την Ελλάδα.

## Καριέρα ποδοσφαιριστή
### Σε συλλογικό επίπεδο
Ξεκίνησε σε ηλικία 17 ετών στην ομάδα του Λεβαδειακού την περίοδο 1988-89 και αγωνίσθηκε έως και το 1992-93, συμπληρώνοντας 126 συμμετοχές και 6 τέρματα.

Αποκτήθηκε στη συνέχεια από την ΑΕΚ, στην οποία αγωνίστηκε από το 1992-93 έως το 2003-04, συμμετέχοντας στην ομάδα του "Δικεφάλου" της δεκαετίας του 90', όπου συμπαίκτες του, μεταξύ άλλων, υπήρξαν την περίοδο εκείνη οι Στέλιος Μανωλάς, Τόνι Σαβέβσκι, Ηλίας Ατματσίδης και Βασίλης Τσιάρτας.

### Στις εθνικές ομάδες
Στις 27 Απριλίου 1994 αγωνίστηκε για πρώτη φορά με την Ελλάδα, στον εντός έδρας φιλικό αγώνα προετοιμασίας για το Μουντιάλ 1994 εναντίον της Σαουδικής Αραβίας (5-1). Παρά το γεγονός ότι ο τότε τεχνικός της Ελλάδας, ο Αλκέτας Παναγούλιας τον είχε καλέσει στους φιλικούς αγώνες προετοιμασίας, δεν τον επέλεξε τελικά στην αποστολή που ταξίδεψε στις ΗΠΑ. Με τη φανέλα της Ελλάδας πραγματοποίησε συνολικά 37 συμμετοχές (έως το 2002).

Το 1995 είχε φορέσει τη φανέλα της Μικτής Κόσμου μετά από πρόσκληση του Γιόχαν Κρόιφ σε έναν αγώνα που έγινε στο Καμπ Νου για φιλανθρωπικούς σκοπούς.

## Τίτλοι
**[[ΑΕΚ (ποδόσφαιρο)|ΑΕΚ]]**
*Πρωταθλήματα: 1 (1993-94)
*Κύπελλα Ελλάδας: 4 (1995-96, 1996-97, 1999-2000, 2001-02)
*Σούπερ Καπ: 1 (1996)

## Διακρίσεις
*Καλύτερος Έλληνας ποδοσφαιριστής ελληνικού πρωταθλήματος: 1994-95

## Καριέρα προπονητή
Ξεκίνησε το 2006 ως προπονητής της ομάδας Νέων του Λεβαδειακού και συνέχισε την περίοδο 2009-10 στον Φωκικό, στη συνέχεια στην Καλλονή Λέσβου, για να επιστρέψει τον Φεβρουάριο του 2011 και πάλι στην ομάδα της Άμφισσας. Τον Φεβρουάριο του 2013 ανέλαβε την τεχνική ηγεσία της Χαλκίδας.

Εννέα χρόνια μετά την αποχώρησή του από την ΑΕΚ ως ποδοσφαιριστής, τον Σεπτέμβριο του 2013 επέστρεψε σε ρόλο σκάουτερ, με αρμοδιότητα να παρακολουθεί τους αγώνες των προσεχών αντιπάλων των "κιτρινόμαυρων".

## Παραπομπές


## Πηγές

*Ανδρέας Μπόμης, "Αυτή είναι η ιστορία της Εθνικής Ελλάδας" (Αθήνα, 2010)
*Η καριέρα του Μιχάλη Κασάπη στο National Football Teams
*Το προφίλ του Μιχάλη Κασάπη στο transfermarkt
*Ο Μιχάλης Κασάπης στο soccerway

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Λεβαδειακού
Κ
Συλλογισμός

**Συλλογισμός** είναι ένας τύπος ειδικής μορφής λογικού επιχειρήματος στον οποίο μία πρόταση (το συμπέρασμα) συνάγεται από δύο ή περισσοτερες άλλες (τις προκείμενες). Στην αρχαιότητα υπήρχαν δύο αντίπαλες συλλογιστικές θεωρίες: η Αριστοτελική και η Στωική.

## Ιστορία της έννοιας
Ο Αριστοτέλης ορίζει το συλλογισμό ως, «...λόγο στον οποίο αφού ορισμένα πράγματα έχουν υποτεθεί, κάτι διαφορετικό από αυτά που είχαν υποτεθεί προκύπτει αναγκαστικά επειδή αυτά τα πράγματα είναι έτσι.» Παρά αυτόν τον πολύ γενικό ορισμό, στο έργο του *[[Αναλυτικά πρότερα]]*, περιορίζεται σε κατηγορικούς συλλογισμούς που αποτελούνται από τρεις κατηγορικές προτάσεις. Αυτές περιλαμβάνουν κατηγορικούς τροπικούς συλλογισμούς.

Η μελέτη των συλλογισμών, η **συλλογιστική** αποτελεί ιδιαίτερο κλάδο της Λογικής, τον αρχαιότερο, ο οποίος με τη μελέτη λογικών δομών προτάσεων και συλλογισμών, είτε αυτούσια, είτε σε συνάρτηση με άλλες δοθείσες προηγουμένως προτάσεις - υποθέσεις, επιτρέπει την παραγωγή σαφούς συμπεράσματος.

Η Συλλογιστική αποτελεί δημιούργημα του αρχαίου Έλληνα φιλοσόφου Αριστοτέλη που διατυπώνεται στο έργο του «Όργανον» η οποία και έχει τύχει ιδιαίτερης εξαντλητικής μελέτης και σχολιασμού από τους μεταγενέστερους φιλοσόφους και ειδικότερα τους λεγόμενους Σχολαστικούς του Μεσαίωνα.

Από το Μεσαίωνα και εξής, οι όροι *κατηγορικός συλλογισμός* και *συλλογισμός* χρησιμοποιούνταν συνήθως αδιακρίτως. Ο συλλογισμός βρισκόταν στον πυρήνα της παραδοσιακής παραγωγικής λογικής, στην οποία τα γεγονότα καθορίζονται από το συνδυασμό υπαρχουσών προτάσεων, σε αντίθεση με την επαγωγική λογική στην οποία τα γεγονότα καθορίζονται από επαλαμβανόμενες παρατηρήσεις.

## Στη σύγχρονη εποχή
Σε ακαδημαϊκό πλαίσιο, ο συλλογισμός ξεπεράστηκε από την πρώτου βαθμού κατηγορηματική λογική ως συνέπεια του έργου του Γκότλομπ Φρέγκε, συγκεκριμένα του *[[Begriffsschrift]]* (*Εννοιογραφία*) (1879), αλλά οι συλλογισμοί εξακολουθούν να είναι χρήσιμοι σε ορισμένες περιστάσεις και για εισαγωγές στη λογική για το ευρύ κοινό.

## Παραπομπές


## Εξωτερικοί σύνδεσμοι

Κατηγορία:Λογική
Κατηγορία:Ρητορική
Κατηγορία:Επιχειρήματα
Πρωτάθλημα Ε.Π.Σ. Μακεδονίας 1961-62

Το πρωτάθλημα της **[[Ε.Π.Σ. Μακεδονίας]] περιόδου 1961-62** ήταν το τρίτο πρωτάθλημα της Ένωσης μετά τη δημιουργία της Α΄ Εθνικής. Διεξήχθη σε έξι κατηγορίες, με την ακόλουθη διάρθρωση:

*Πρωτάθλημα Α΄ Κατηγορίας:  12 ομάδες, χωρισμένες σε δυο ομίλους των έξι.
*Πρωτάθλημα Β΄ Κατηγορίας: 10 ομάδες.
*Πρωτάθλημα Β1΄Κατηγορίας: 6 ομάδες.
*Πρωτάθλημα Γ΄ Κατηγορίας: 8 ομάδες.
*Πρωτάθλημα Δόκιμης Κατηγορίας: 8 ομάδες
*Περιφερειακό Πρωτάθλημα Νομού Θεσσαλονίκης: 14 ομάδες.

## Α΄ Κατηγορία
Τους τίτλους των πρωταθλητών ομίλων κατέκτησαν ο Μακεδονικός και ο Θερμαϊκός. Στους αγώνας κατάταξης για την ανάδειξη του Υπερπρωταθλητή, ο Μακεδονικός κέρδισε με σκορ 1-0 στον πρώτο αγώνα ενώ ο δεύτερος ηρθε 0-0 και έτσι κατέκτησε τον τίτλο του Υπερπρωταθλητή. Αντίστοιχα, δευτεραθλητές αναδείχτηκαν οι ΜΕΝΤ και Μέγας Αλέξανδρος. Και οι τέσσερις ανωτέρω ομάδες προκρίθηκαν για το Ειδικό πρωτάθλημα της Ε.Π.Ο., τύπου Β΄Εθνικής, του 1962. Οι τελικές βαθμολογίες των δυο ομίλων είχαν ως εξης: 1. Μακεδονικός, 2. ΜΕΝΤ, 3. ΠΑΟ Δικοικητηρίου, 4. Ακρίτες Συκεών, 5. ΠΟ Ξηροκρήνης, 6. Εθνικός Πυλαίας και στον δεύτερο όμιλο 1. ΜΓΣΣ Θερμαϊκος, 2. Μέγας Αλέξανδρος, 3. Δόξα Νεαπολης, 4. ΜΓΣ Μελιτέας, 5. Ατλαντίς, 6. Προοδευτική Τούμπας.  

Ύστερα από διπλούς αγώνες κατάταξης μεταξύ των αντίστοιχων θέσεων των δυο ομίλων, η Τελική Βαθμολογία διαμορφώθηκε ως 1. Μακεδονικός, 2. ΜΓΣΣ Θερμαϊκος, 3. ΜΕΝΤ, 4. Μέγας Αλέξανδρος, 5. Δόξα Νεαπολης, 6. ΠΑΟΔ, 7. ΜΓΣ Μελιτέας, 8. Ακρίτες Συκεών, 9. ΠΟ Ξηροκρήνης, 10. Ατλαντίς ενώ στην τελευταία θέση θα ισοβαθμίσουν ο Εθνικός Πυλαίας και η Προοδευτική Τούμπας μιας και 'ο αγών των οποίων διεκόπη λόγω επεισοδίων' (ο πρώτος είχε έρθει 2-2).

## Β΄ Κατηγορία
Έλαβαν μέρος τα σωματεία Αχιλλέας Τριανδρίας, Φοίνικας Πολίχνης (ανήλθαν στην Α΄ Κατηγορία), ΑΕ Νεαπόλεως, ΑΕ Αμπελοκήπων, ΑΠΕ Λαγκαδά, Οδυσσέας Κορδελιού, ΑΕ Χαριλάου, ΑΟ Θεσσαλονίκη, Μαραθώνας Κουρί και Κεραυνός Αγίου Παύλου.

## Β1΄Κατηγορία
Στην Β1 Κατηγορία έλαβαν μέρος 6 σωματεία. Ο πρωταθλητής Παύλος Μελάς, η Θύελλα Καλλιθέας (ανήλθαν στην Β΄ Κατηγορία), ο Ελευθεριακός, ο Φίλιππος, ο Αγροτικός Αστήρ και ο Πυρσός Δόξης (Θεσσαλονίκης).

## Γ΄ Κατηγορία
Πήραν μέρος οι Θρίαμβος Ακροπόλεως, Κολοκοτρώνης (Συκεών), Νίκη Διοικητηρίου, Ναύαρχος Βότσης, Εθνικός Καμάρας, Αριστοτέλης (Καλαμαριάς), Αρίων και Ατρόμητος Θεσσαλονίκης.
## Δόκιμος Κατηγορία
Στη Δόκιμο Κατηγορία έλαβαν μέρος οι Άτλας (Μενεμένης), Ορφέας Ηλιούπολης, Αστήρ Αμπελοκήπων, Ελπίς (Σιδηροδρομικού/Παλαιού) Σταθμού, Διαγόρας, Εθνικός Αστήρ, Ελπίδα Κρυονερίου και η Νίκη Ευκαρπίας.
## Περιφερειακό Πρωτάθλημα
Στο Περιφερειακό Πρωτάθλημα θα παίξουν εκείνη την χρονιά οι Όλυμπος Πύργου, Μεγ.Αλέξανδρος Καλοχωρίου, Ολυμπιακός Κυμίνων, Ομόνοια Σίνδου, Αξιός Βαλμάδας, ΑΕ Χαλάστρας, ΑΟΚ Αγίου Αθανασίου, Ηρακλής Κουφαλίων, Άρης Κουφαλίων, Μακεδονικός Γέφυρας, Δόξα Αδένδρου, Αναγέννηση Χαλκηδόνας, Αετός Διαβατών και ο Μεγ.Αλέξανδρος Βραχιάς.
## Πηγές

*Ψηφιακό αρχείο εφημερίδας "ΜΑΚΕΔΟΝΙΑ"

Κατηγορία:Ε.Π.Σ. Μακεδονίας
Κατηγορία:Εγχώρια ποδοσφαιρικά πρωταθλήματα 1961-1962
Νικόλαος Κουντούρης

Ο **Νικόλαος Κουντούρης** (Αθήνα, 1903 - 1990) ήταν Έλληνας πολιτικός.

## Βιογραφία
Γεννήθηκε στην Αθήνα. Σπούδασε χημικός στο Πανεπιστήμιο Αθηνών όπου αποφοίτησε με άριστα και στη συνέχεια έκανε μεταπτυχιακές σπουδές στο *Ινστιτούτο Πραττ* (Pratt Institute) στη Νέα Υόρκη. Εγκαταστάθηκε στην Κάλυμνο, τόπο καταγωγής των γονέων του, και συμμετείχε στις πολεμικές επιχειρήσεις κατά την Γερμανική Εισβολή ως εθελοντής στο Σύνταγμα Δωδεκανησίων, την εποχή που τα Δωδεκάνησα ανήκαν στην Ιταλία. Για την συμμετοχή του αυτή, φυλακίσθηκε στις Φυλακές Αβέρωφ από τους Γερμανούς. Μετά την απελευθέρωση, ασχολήθηκε με την πολιτική όπου εκλέχθηκε δημοτικός σύμβουλος, δήμαρχος Καλύμνου και βουλευτής Δωδεκανήσων σε τρεις κοινοβουλευτικές περιόδους (1952, 1963, 1964) με την Ένωση Κέντρου ενώ κατά την περίοδο 1963-1964, διετέλεσε Υφυπουργός Εμπορίου στη Κυβέρνηση Γεωργίου Παπανδρέου.

## Παραπομπές


Κατηγορία:Δήμαρχοι Καλύμνου
Κατηγορία:Έλληνες υφυπουργοί Εμπορίου
Κατηγορία:Βουλευτές Δωδεκανήσου
Κατηγορία:Βουλευτές εκλεγμένοι με την Ένωση Κέντρου
Αλεξάνδρεια η Προφθασία

Η **Αλεξάνδρεια** ήταν αρχαία ελληνική πόλη στο ανατολικό Ιράν.

Λεγόταν αλλιώς και **Προφθασία** Βρισκόταν στην επαρχία της Δραγγιανής (σύνορα Ιράν-Αφγανιστάν-Πακιστάν). Κατά τον Ισίδωρο τον Χαρακηνό, κοντά στην εν λόγω Αλεξάνδρεια βρισκόταν και άλλη μία Αλεξανδρούπολις. 

Ιδρύθηκε από τον **[[Μέγας Αλέξανδρος|Μεγάλο Αλέξανδρο]],** το φθινόπωρο του 330 π.Χ. Λεγόταν **Αλεξάνδρεια εν Δραγγιανή** ή **Προφθασία**. Αυτή η προσωνυμία δηλώνει την έγκυρη αποκάλυψη της συνομωσίας του ιππάρχου Φιλώτα και του πατέρα του Παρμενίωνος, εις βάρος του Έλληνα βασιλιά. 

Πολύ πιθανόν να βρίσκεται νοτίως της πόλεως του Αφγανιστάν Farah, εκτός και αν πρόκειται για την ίδια αφγανική πόλη (η αρχαία Φράδα), στην οποία σώζεται ακρόπολη του Μεγάλου Αλεξάνδρου.

## Παραπομπές


## Πηγές
* Περιοδικό *Ιστορικά θέματα*, τεύχος 2. 

Κατηγορία:Αρχαίες πόλεις της Περσίας
Κατηγορία:Εκστρατεία του Μεγάλου Αλεξάνδρου
Κατηγορία:Πόλεις που ίδρυσε ο Μέγας Αλέξανδρος
Διοργανώσεις Ε.Π.Σ. Πειραιά 2009–10

Το **Πρωτάθλημα** της Ε.Π.Σ. Πειραιώς την **περίοδο 2009-10** διεξήχθη σε τρεις κατηγορίες με τη συμμετοχή 72 ομάδων συνολικά.

## Κατηγορίες

*Α΄ με 29 ομάδες σε δύο ομίλους των 15 και 14 ομάδων.
*Β΄ με 28 ομάδες σε δύο ομίλους των 14 ομάδων.
*Γ΄ με 15 ομάδες σε ενιαίο όμιλο.

## Α΄ Κατηγορία
***Πρωταθλητές** που ανέβηκαν στη Δ΄ Εθνική:
****[[Α.Ε. Μοσχάτου|Α.Ο. Μοσχάτου]]**
****[[Π.Α.Ο. Ατρόμητος Πειραιώς|Ατρόμητος Πειραιά]]** 

### Βαθμολογία 1ου ομίλου

### Βαθμολογία 2ου ομίλου

*1 Η Σπίθα Νίκαιας έχει ποινή -2 βαθμών από το προηγούμενο πρωτάθλημα.

## Β΄ Κατηγορία
***Πρωταθλητές ομίλων**: άνοδος στην Α΄.
**1ος όμιλος: **Νέοι Ευγενείας**
**2ος όμιλος: **Θύελλα Μοσχάτου**
***Δευτεραθλητές ομίλων**: άνοδος στην Α΄.
**1ος όμιλος: **Α.Ο. Καραβά Πειραιά**
**2ος όμιλος: **Ένωση Απόλλων/Ακράτητος Ρέντη**

### Βαθμολογία 1ου ομίλου

### Βαθμολογία 2ου ομίλου

*1 Αγώνας κατάταξης.

## Γ΄ Κατηγορία
***Πρωταθλητής**: άνοδος στη Β΄.
****[[Α.Ο. Ζέας|Ηρακλής Πειραιά]]**
***Άνοδος** άλλων τριών ομάδων: 
**Νεαπολικός Αστέρας
**Θησέας
**Α.Ο. Αγ. Δημητρίου Πειραιά

### Βαθμολογία

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το κύπελλο της περιόδου 2009–10 κατέκτησε ο **[[Α.Π.Ο. Κερατσίνι]]**.

### Τελικός

## Παραπομπές


## Πηγές

*ΕΠΣ Πειραιά "Αρχείο Σεζόν 2009-10".

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 2009-2010
Αλέξανδρος ο Αλύπιος

Ο **Αλέξανδρος ο Αλύπιος** ήταν αρχαίος Έλληνας φιλόσοφος και μουσικός. Διέσωσε τη μουσική γραφή των αρχαίων Ελλήνων. 

## Βιογραφία
Έζησε το έτος 360 περίπου.

## Συγγράμματα
Έγραψε εισαγωγή της μουσικής, η οποία περιέχει τα σημεία των φθόγγων που χρησιμοποιούσαν οι αρχαίοι Έλληνες. Τα συγγράμματά του εκδόθηκαν το 1616 και 1650 χωρίς νότες, και το 1652 μαζί με τις νότες.  

## Παραπομπές


## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.
* 

Κατηγορία:Αρχαίοι Έλληνες μουσικοί
Κατηγορία:Αρχαίοι Έλληνες συγγραφείς
Κατηγορία:Συγγραφείς του 4ου αιώνα
Βάκχειος ο Γέρων

Ο **Βάκχειος ο Γέρων** ήταν αρχαίος Έλληνας μαθηματικός και μουσικός που πιθανότατα έζησε τον 4ο αιώνα. 

Έγραψε εισαγωγή στη μουσική κατά ερωταποκρίσεις, στην οποία διαπραγματεύεται συμφωνίες με αλγεβρικά σχήματα και μερικά σημεία των φθόγγων από το Ελληνικό αλφάβητο σε διάφορα σχήματα. 
## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπούλ, Τύποις Μάρκου Δημητριάδου, 1936.
* 

Κατηγορία:Αρχαίοι Έλληνες μαθηματικοί
Κατηγορία:Αρχαίοι Έλληνες μουσικοί
Δημητριάς Αραχωσίας

Η **Δημητριάς** (αλλιώς και **Δημητριάπολις**), ήταν αρχαία ελληνική πόλη στο ανατολικό Ιράν.

Ιδρύθηκε από τον Έλληνα βασιλέα της Βακτριανής Δημήτριο Α΄, όταν εισέβαλε στην επαρχία της Αραχωσίας. Βρισκόταν κοντά στην Αλεξάνδρεια. Η πόλη αναφέρεται από τον γεωγράφο Ισίδωρο τον Χαρακηνό (1ος αιώνας π.Χ.). 

Άγνωστη η σημερινή της τοποθεσία, πολύ πιθανόν να βρισκόταν στο σημερινό Αφγανιστάν. 

## Παραπομπές


* Ισιδώρου Χαρακηνού *Παρθικοί σταθμοί* εκδ. Νέα θέσις. 

Κατηγορία:Αρχαίες πόλεις της Περσίας
Πρωτάθλημα Ε.Π.Σ. Μακεδονίας 1962-63

Το πρωτάθλημα της **[[Ε.Π.Σ. Μακεδονίας]] περιόδου 1962-63** ξεκίνησε το Νοέμβριο του 1962, με αρκετή καθυστέρηση, λόγω της δημιουργίας της μόνιμης Β΄ Εθνικής κατηγορίας, της οποίας η τελική συγκρότηση δεν είχε εγκαίρως καθοριστεί.  

Στην Α΄ Κατηγορία της ΕΠΣΜ έλαβαν μέρος δέκα σύλλογοι. Οι οκτώ (Προοδευτική Τούμπας, ΠΟ Ξηροκρήνης, Μελιτέας, Ακρίτες Συκεών, Ατλαντίς, Δόξα Νεάπολης, ΠΑΟΔ και Εθνικός Πυλαίας) προέρχονταν από την διοργάνωση της προηγούμενης περιόδου (καθώς οι τέσσερις συμμετάσχοντες στο τελευταίο τουρνουά *τύπου Β΄ Εθνικής* του 1962 *Μακεδονικός, Θερμαϊκός, Μέγας Αλέξανδρος* και *ΜΕΝΤ* εντάχθηκαν στη μόνιμη Β΄ Εθνική) και οι άλλες δυο (*[[Α.Π.Σ. Αχιλλέας Τριανδρίας|Αχιλλέας Τριανδρίας]]* και *[[Α.Π.Ο. Φοίνικας Πολίχνης|Φοίνικας Πολίχνης]]*) από το πρωτάθλημα της Β΄ Κατηγορίας ΕΠΣΜ. Το πρωτάθλημα έληξε την Κυριακή 9 Ιουνίου του 1963 και ο Αχιλλέας Τριανδρίας, επικρατώντας με 3-1 των Ακριτών, αναδείχτηκε πρωταθλητής και ανήλθε στη Β΄ Εθνική κατηγορία 1963-64. Στη δεύτερη θέση ισοβάθμησαν ο ΠΑΟ Διοικητηρίου και η Δόξα Νεαπόλεως. Επειδή η ΕΠΣ Μακεδονίας είχε δικαίωμα να στείλει δυο εκπροσώπους της στο νέο πρωτάθλημα της Β΄ Εθνικής, δόθηκαν αγώνες μπαράζ μεταξύ των δυο ομάδων. Ο πρώτος έληξε (0-0), ενώ στον δεύτερο υπερίσχυσε η Δόξα, που ανήλθε έτσι στο δεύτερο τη τάξει εθνικό πρωτάθλημα. Η ομάδα Ατλαντίδα παρότι θα έρθει τελευταία στην κατηγορία, δεν θα υποβιβαστεί και την επόμενη χρονιά θα ξαναπαίξει στην πρώτη κατηγορία.

*Στη Β΄ Κατηγορία πήραν μέρος οι σύλλογοι ΑΕ Νεαπόλεως, ΑΕ Αμπελοκήπων, ΑΠΕ Λαγκαδά, Οδυσσεύς Κορδελιού, ΑΟ Θεσσαλονίκη, Μαραθών, Κεραυνός Αγ.Παύλου, Θύελλα Καλλιθέας, ΑΕ Χαριλάου και Παύλος Μελάς.
*Στη Β1΄ Κατηγορία συμμετείχαν οι ομάδες Αγροτικός Αστέρας, Ελευθεριακός, Φίλιππος, Αρίων, Αριστοτέλης Καλαμαριάς και Πυρσός Δόξας, που τερμάτισε στην τελευταία θέση και διαβαθμίστηκε με τον πρωταθλητή της Γ΄ Κατηγορίας Θρίαμβο Ακροπόλεως. Ο Θρίαμβος νίκησε με 1-0 και τον εκτόπισε από τη Β1  Κατηγορία.
*Στη Γ΄ Κατηγορία έπαιξαν επίσης οι Κολοκοτρώνης Συκεών, Εθνικός Αστήρ, Ναύαρχος Βότσης Θεσ/νίκης, Άτλας, Ατρόμητος, Εθνικός Καμάρας και Νίκη Διοικητηρίου. Μεταξύ των συμμετεχόντων στη Δόκιμη κατηγορία ήταν οι ομάδες Ελπίδα Κρυονερίου και Ελπίδα Νέου Σταθμού.

## Πηγές

Ηλεκτρονικό αρχείο εφημερίδας "ΜΑΚΕΔΟΝΙΑ"

Κατηγορία:Ε.Π.Σ. Μακεδονίας
Κατηγορία:Εγχώρια ποδοσφαιρικά πρωταθλήματα 1962-1963
Ξένος ο Κορώνης

Ο **Ξένος** **Κορώνης** ήταν πρωτοψάλτης της Αγίας Σοφίας τον 11ο αιώνα.

## Βιογραφία
Γεννήθηκε στην Κορώνη της Πελοποννήσου. Ήταν άνδρας μεγάλης μόρφωσης και άριστος μουσικός. Ήκμασε μετά τον Ιωάννη τον Κουκουζέλη. 

Είχε αδελφό τον Αγάθωνα, που προσέθεσε μέλη στην Παπαδική, και υιό μουσικό, τον Μανουήλ, που μελοποίησε μαθήματα τα οποία βρίσκονται στο Μαθηματάριον. 

Ο Ξένος Κορώνης συνέγραψε Ἐγχειρίδιον περὶ Μουσικῆς, στο οποίο πραγματεύεται περί ήχων, περί φθορών κ.λπ. Αναδείχθηκε ο εξοχότερος όλων των θεματογράφων του Μαθηματαρίου είδους των αναγραμματισμών και του Κρατηματαρίου.

Μελοποίησε το μέχρι σήμερα ψαλλόμενο κατά τις πανηγυρικές λειτουργίες «Δύναμις» δίχορο με το κράτημα, το «Ἅγιος, Κύριος Σαβαὼθ» της θ. Λειτουργίας του Μ. Βασιλείου, το «Ἐπὶ σοὶ χαίρει» σε ήχο πλ. δ΄, κ.ά.

## Παραπομπές

Κατηγορία:Βυζαντινοί υμνογράφοι
Ιωάννης ο Κλαδάς

Ο **Ιωάννης ο Κλαδάς** ήταν λαμπαδάριος της Αγίας Σοφίας. 

Ήταν άνδρας λογιότατος και μουσικότατος, ποιητής και μελοποιός. Μελοποίησε πολλά έντεχνα έργα, από τα οποία ψάλλονται μέχρι σήμερα: «Γεύσατε και ίδετε», «Την γαρ σην μήτραν», «Άξιον εστί», «Άγιος ο Θεός». 

## Αναφορές


Κατηγορία:Βυζαντινοί υμνογράφοι
Κατηγορία:Βυζαντινοί του 15ου αιώνα
Θεόκτιστος ο μοναχός

Ο **Θεόκτιστος** ήταν υμνογράφος και μελωδός της εκκλησίας του 12ου αιώνα. 

Τακτοποίησε τα δύο μηνιαία βιβλία του Νοεμβρίου και του Απριλίου, τα οποία έγραψε και με μουσικούς χαρακτήρες. Στα βιβλία αυτά ο Θεόκτιστος γράφει και σοβαρές συμβουλές για τους ψάλτες. Σώζονται στην Βασιλική Βιβλιοθήκη των Παρισίων.

## Παραπομπές


## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.

Κατηγορία:Βυζαντινοί υμνογράφοι
Διοργανώσεις Ε.Π.Σ. Πειραιά 2007–08

Το **Πρωτάθλημα** της Ε.Π.Σ. Πειραιώς την **περίοδο 2007-08** διεξήχθη σε τρεις κατηγορίες. Τους τίτλους των δυο ομίλων της Α΄ Κατηγορίας κατέκτησαν οι ομάδες του Κερατσινίου, Α.Π.Σ.Ε. Αμφιάλη και Α.Π.Ο. Κερατσίνι. Και οι 2 πρωταθλητές προβιβάστηκαν στο πρωτάθλημα της Δ΄ Εθνικής της σεζόν 2008-09.

## Κατηγορίες

*Α΄ σε δύο ομίλους.
*Β΄ σε δύο ομίλους.
*Γ΄ σε ενιαίο όμιλο.

## Α΄ Κατηγορία
***Πρωταθλητές** που ανέβηκαν στη Δ΄ Εθνική:
****[[Α.Π.Σ.Ε. Αμφιάλη]]**
****[[Α.Π.Ο. Κερατσίνι]]**

## Β΄ Κατηγορία
***Πρωταθλητές ομίλων**: άνοδος στην Α΄.
**1ος όμιλος: **[[Ελευθερία Μοσχάτου]]**
**2ος όμιλος: **[[Πειραϊκός Νέου Φαλήρου]]**
***Δευτεραθλητές**: άνοδος στην Α΄.
**1ος όμιλος: **Ολυμπιακός Καμινίων**
**2ος όμιλος: **Ολυμπιακός Κερατσινίου**

## Γ΄ Κατηγορία
***Πρωταθλητής**: άνοδος στη Β΄.
****Φίλαθλοι**
***Άνοδος** άλλων τριών ομάδων: 
**Φοίνικας Αγ. Σοφίας 
**Δίας Κορυδαλλού 
**Α.Ε. Σαλαμίνας

Λόγω οικονομικών κυρίως προβλημάτων αρκετοί σύλλογοι δε δήλωσαν συμμετοχή και έτσι η ΕΠΣΠ διοργάνωσε την Γ κατηγορία σε έναν όμιλο με τη συμμετοχη 17 συνολικά συλλόγων

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το κύπελλο της περιόδου 2007–08 κατέκτησε ο **[[Α.Ο. Σαρωνικός Αίγινας|Σαρωνικός Αίγινας]]**.

### Τελικός

## Παραπομπές


## Πηγές

*ΕΠΣ Πειραιά "Αρχείο Σεζόν 2007-08".

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 2007-2008
Μανουήλ Βρυέννιος

Ο **Μανουήλ Βρυέννιος** ήταν δάσκαλος της θεωρίας της μουσικής.
## Βιογραφία
Γεννήθηκε στο Βυζάντιο και άκμασε στην Κωνσταντινούπολη το 1320. Τα θεωρητικά έργα της μουσικής του είναι πολύ αξιόλογα, διότι συσχετίζει με ιστορικό και επιστημονικό τρόπο την μουσική των αρχαίων Ελλήνων, Ευκλείδη, Αριστείδη, Πτολεμαίου και άλλων προς τους οκτώ ήχους της βυζαντινής εκκλησιαστικής μουσικής.

## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.
* 

Κατηγορία:Βυζαντινοί συνθέτες
Κατηγορία:Βυζαντινοί αστρονόμοι
Κατηγορία:Βυζαντινοί του 13ου αιώνα
Γρηγόριος Μπούνης

Ο **Γρηγόριος Μπούνης** ο Αλιάτης ήταν ασματογράφος.

Άκμασε στην Κωνσταντινούπολη. Ο Μωάμεθ Β' τον άκουσε να ψάλλει και τον προσκάλεσε αμέσως να διδάξει και στους Μωαμεθανούς ψάλτες της μουσική του γραπτώς. Αρχικά αρνήθηκε, διότι όπως είπε η γραφή των δύο λαών διαφέρει σημαντικά, αλλά όπως φαίνεται οι μουεζίνηδες φρόντισαν και έμαθαν την βυζαντινή εκκλησιαστική μουσική προφορικά.

## Πηγές
* Θεοδόσιος Β. Γεωργιάδης: *Η Νέα Μούσα : Συνοπτική ιστορική και τεχνική μουσική μελέτη*, Εν Σταμπουλ, Τύποις Μάρκου Δημητριάδου, 1936

Μπουνης, Γρ
Μανουήλ Χρυσάφης

Ο **Μανουήλ Χρυσάφης** (15oς αι. -περίοδος δράσης, ακμής: 1440-1463) ήταν υμνογράφος της βυζαντινής εκκλησιαστικής μουσικής και μουσουργός. Θεωρείται ένας από τους σπουδαιότερους εκπροσώπους της ψαλτικής τέχνης της Υστεροβυζαντινής περιόδου.

## Βιογραφικά στοιχεία
Άκμασε στην Κωνσταντινούπολη, όπου ανήλθε μέχρι το αξίωμα του Λαμπαδάριου «του περικλύτου ναού της Αγίας Σοφίας» την εποχή της Άλωσης. Έγραψε πολλούς ύμνους, τους οποίους εμέλιζε ο ίδιος, θεωρητικό έργο για την εκκλησιαστική μουσική, καθώς και μουσικές συνθέσεις, που βρίσκονται διάσπαρτες σε διάφορα μεταγενέστερα της εποχής του βιβλία. Γνωστά έργα του (από τα περίπου 300 που συνέθεσε, από απλές ψαλμωδίες μέχρι περίτεχνους ύμνους σε ύφος καλοφωνικό, με επιτηδευμένα καλλωπιστικά στοιχεία) είναι τα «Μεγάλα ανοιξαντάρια», «Νυν αι δυνάμεις, τα  «Χερουβικά» κ.άλ.. 

Η συχνότητα της συμπερίληψης έργων του Χρυσάφη σε διάφορες συλλογές ύμνων είναι μεγάλη και, από αυτήν την άποψη, συγκρίσιμη με εκείνη σημαντικών προγενέστερων μελοποιών, όπως οι Γλυκύς, Κορώνης, Κλαδάς και Κουκουζέλης. Από τα αυτόγραφα έργα του, έχουν διασωθεί τουλάχιστον δυο, ένα του 1458 (στη Μονή Ιβήρων του Αγίου Όρους) και ένα του 1463 (στο  Τοπ Καπί της Κωνσταντινούπολης). Ο Χρυσάφης είχε σχέσεις και με το Παλάτι και την αυτοκρατορική Αυλή. Τόσο ο αυτοκράτορας Ιωάννης Η΄, όσο και ο Κωνσταντίνος ΙΑ΄, του είχαν παραγγείλει - αναθέσει συνθέσεις.

Από το υμνογραφικό έργο του Χρυσάφη, το θεωρητικό κείμενο του Χρυσάφη *Περὶ τῶν ἐνθεωρουμένων τῇ ψαλτικῇ τέχνῃ καὶ ὧν φρουνοῦσι κακῶς τινες περὶ αὐτῶν* (1458), αναγνωρίζεται ως μεγάλης αξίας ως προς την αποσαφήνιση ζητημάτων γύρω από τη βυζαντινή μουσική θεωρία και πρακτική και την εξέλιξη της βυζαντινής ψαλτικής τον 14ο με 15ο αι.

## Παραπομπές


## Πρόσθετη βιβλιογραφία
* Θεοδόσιος Β. Γεωργιάδης, *Η νέα μούσα: συνοπτική ιστορική και τεχνική μουσική μελέτη*, Εν Σταμπουλ: Τύποις Μάρκου Δημητριάδου, 1936.

## Εξωτερικοί σύνδεσμοι
* «Μανουήλ Χρυσάφης ο Α΄. Άρχων Λαμπαδάριος της Μ.τ.Χ.Ἐ.». *Οἰκουμενικὸν Πατριαρχεῖον: Βυζαντινὸν Μέλος*. Ανακτήθηκε στις 8-04-2018.

Κατηγορία:Βυζαντινοί υμνογράφοι
Κατηγορία:Βυζαντινοί του 15ου αιώνα
Νικόλαος Δαλαξός

Ο **Νικόλαος Δαλαξός** ήταν βυζαντινός ασματογράφος. 

Είχε το αξίωμα του πρωθιερέα Ναυπλίου, και άκμασε στα τέλη του 15ου αιώνα. Έγραψε πολλά στιχηρά δοξαστικά τροπάρια και το Απολυτίκιο τροπάριο της περιτομής του Χριστού.
## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.

Κατηγορία:Βυζαντινοί υμνογράφοι
Γεώργιος Ραιδεστηνός

Ο **Γεώργιος Ραιδεστηνός** ήταν μελωδός ασματογράφος της μεταβυζαντινής εποχής. 

Ήταν πρωτοψάλτης της Μεγάλης Εκκλησίας το 1680. Μελοποίησε πολλά αργά μαθήματα, τα οποία σώζονται σε χειρόγραφα.

## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.

Ραιδεστηνος
Πέτρος Γλυκύς

Ο **Πέτρος Γλυκύς** ή **Μπερεκέτης** ήταν μουσικοδιδάσκαλος και ασματογράφος της μεταβυζαντινής εποχής.

Πολλά από τα έργα που ψάλλονται σήμερα είναι δικά του. Το οκτώηχο «Θεοτόκε Παρθένε», της αρτοκλασίας, διάφοροι καλλοφωνικοί Ειρμοί, και άλλα πολλά. Τα έργα του βρίσκονται σε χειρόγραφα. 
## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936. 

Κατηγορία:Βυζαντινοί υμνογράφοι
Ιωάννης Τραπεζούντιος

Ο **Ιωάννης Τραπεζούντιος** ήταν μουσικοδιδάσκαλος της μεταβυζαντινής εποχής.

Ήταν πρωτοψάλτης της Μεγάλης Εκκλησίας και μαθητής και λαμπαδάριος του Παναγιώτου Χαλάτζογλου, τον οποίο και διαδέχτηκε στην πρωτοψαλτεία. Αναδείχτηκε άριστος μουσικός και μελοποιός που στίλβωσε το ύφος της Μεγάλης Εκκλησίας με τα πολλά έργα του.

## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936

Κατηγορία:Βυζαντινοί υμνογράφοι
Αλυσίδες αυτοκινήτου

thumb|right|250px|Αλυσίδες αυτοκινήτου.

Οι **αλυσίδες αυτοκινήτου** είναι εξαρτήματα που προσαρτώνται στους τροχούς ενός αυτοκινήτου για να ενισχύσουν την πρόσφυσή τους στο οδόστρωμα, όταν αυτό είναι καλυμμένο από χιόνι, πάγο ή λάσπη.

Πρόκειται για πλέγμα που ντύνει τους κινητήριους τροχούς του αυτοκινήτου με σκοπό την αύξηση της τριβής τους με το οδόστρωμα, άρα και την ελάττωση της ολισθηρότητας του αυτοκινήτου σε αυτό. Κοντά στην επιφάνεια των τροχών που έρχεται σε επαφή με τον δρόμο, η «αλυσίδα» αποτελείται συνήθως από ατσάλινους κρίκους ή και από άλλο υλικό και σχήμα (π.χ. πλαστικά τακούνια) που είναι ανθεκτικό στη μηχανική καταπόνηση και δίνει την ιδιότητα της αύξησης της τριβής με το χιόνι και τον πάγο. Τα τελευταία χρόνια, με την έρευνα και την εξέλιξη της τεχνολογίας, έχουν παρουσιαστεί εναλλακτικές μορφές αλυσίδων χιονιού, όπως αυτή με μορφή αντιολισθητικού υφάσματος. Ανάλογα με τις διαστάσεις των τροχών, υπάρχουν αντίστοιχου μεγέθους αλυσίδες που εφαρμόζουν ακριβώς στη διάμετρο των τροχών.

Οι αλυσίδες φέρουν πλεονεκτήματα και μειονεκτήματα, αναλόγως της κατασκευής τους (ατσάλινοι κρίκοι, πλαστικά τακούνια, υφασμάτινο κάλυμμα).

Οι αλυσίδες με ατσάλινους κρίκους έχουν:

* Μεγάλη αντοχή, λόγω χρήσης ατσάλινων κρίκων.
* Δυνατότητα χρήσης τόσο σε χιονισμένο οδόστρωμα, όσο και σε σημεία που υπάρχει λιωμένο χιόνι, πάγος ή μόνο νερό.
* Απαιτούν περισσότερη προσπάθεια τοποθέτησης σε σχέση με τα αντιολισθητικά υφάσματος και τους μηχανισμούς των πλαστικών τακουνιών.
* Δεν μπορούν να τοποθετηθούν σε οχήματα με χαμηλό προφίλ ελαστικού ή χαμηλωμένη ανάρτηση.
* Δημιουργούν τραντάγματα και κραδασμούς στο αμάξωμα, γι' αυτό και απαιτούν οδήγηση με πολύ χαμηλή ταχύτητα.

## Παραπομπές


## Εξωτερικοί σύνδεσμοι
* 

Κατηγορία:Τεχνολογία οχημάτων
Γερμανός Νέων Πατρών

Ο **Γερμανός** υπήρξε ιερωμένος και μελοποιός της μεταβυζαντινής εποχής. Ήταν αρχιεπίσκοπος Νέων Πατρών το 1670.

Μαθητής του πρωτοψάλτη Γεωργίου Ραιδεστηνού, συνέγραψε Αργό Στιχηράριο, Χερουβικά κ.ά. άσματα, που μεταγράφηκαν στη νέα παρασημαντική από τον Χουρμούζιο Χαρτοφύλακα. Περισσότερο γνωστός για το «Τον ήλιον κρύψαντα» σε ήχο πλ. Α, που διακρίνεται για το θρηνώδες και φιλοικτίρμον μέλος του.

## Πηγές
* Θεοδόσιος Β. Γεωργιάδης: *Η Νέα Μούσα: Συνοπτική ιστορική και τεχνική μουσική μελέτη*, Εν Σταμπουλ, Τύποις Μάρκου Δημητριάδου, 1936
* Γεώργιος Παπαδόπουλος: *Ιστορική επισκόπησις της βυζαντινής εκκλησιαστικής μουσικής*, Αθήνα 1904

Κατηγορία:Μητροπολίτες Νέων Πατρών
Κατηγορία:Βυζαντινοί υμνογράφοι
Μανουήλ Χρυσάφης (ο νεότερος)

*Ο Παναγιώτης Χρυσάφης ο νέος, έζησε περί το 1600 μ.Χ. Γεννήθηκε στην [[Κωνσταντινούπολη]]. Υπήρξε Πρωτοψάλτης της Μεγάλης του Χριστού Εκκλησίας,  μελοποιός φημισμένος και θεωρητικός της [[Εκκλησιαστική μουσική|Εκκλησιαστικής Μουσικής]].*

 
*Στα έργα του περιλαμβάνονται το Παλαιόν [[Αναστασιματάριον]], και το Στιχηράριον., διαφόρους καλοφωνικούς ειρμους, αργα μαθηματα, αλληλουιαρια, πασαπνοαρια, κεκραγαρια, χερουβικα, κοινωνικά κ.α. Σώζεται σε ατελή μορφή, το θεωρητικό του πόνημα "Ερμηνεία περί του τί εστι φθορά και διατί τίθεται, και εις ποίον καταλήγει μία εκάστη των φθορών", το οποίο βρήκε ο [[Αθανάσιος Παπαδόπουλος – Κεραμεύς|Αθανάσιος Παπαδόπουλος - Κεραμεύς]] (19ος αι.) σε βιβλιοθήκη της Λέσβου. Επισης εσφαλμένα λεγεται ως Μανουηλ Χρυσαφης ο Νεος. Καθως λοιπον, ο Μανουηλ Χρυσαφης ο Παλαιος εζησε σε βυζαντινο και μεταβυζαντινο καιρο (ηταν λαμπαδαριος της Αγιας Σοφιας Κωνσταντινουπολεως περ.1450-1453). Είναι επίσης γνωστός για την μελοποίηση του περίφημου Αναστάσεως ημέρα σε πλ.α, μάθημα του Πάσχα και το κράτημα.* 
## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.
* Παπαδόπουλος Ι. Γεώργιος, *Συμβολαί εις την Ιστορίαν της παρ' ημίν Εκκλησιαστικής Μουσικής, *τυπογραφείον και βιβλιοπωλείον Κουσουλίνου & Αθανασιάδου, Αθήναι, 1890. 

Κατηγορία:Βυζαντινοί υμνογράφοι
H8

thumb|Hitachi H8/323
**H8** ονομάζεται μια οικογένεια από αρκετούς μικροελεγκτές 8-bit και 16-bit της εταιρείας Renesas Technology, που αναπτύχθηκαν στις αρχές της δεκαετίας του 1990 στη Hitachi Semiconductor και συνεχίζουν να εξελίσσονται μέχρι σήμερα. Εξέλιξη της οικογένειας είναι και η οικογένεια μικροελεγκτών υψηλής ταχύτητας 32-bit SuperH.

Στις υποοικογένειες περιλαμβάνονται οι σειρές H8/300, H8/300H, H8/500, H8S και H8SX, η καθεμία από τις οποίες περιέχει δεκάδες μέρη, διαφόρων ταχυτήτων, ενσωματωμένων περιφερειακών (όπως ένα ρολόι (timer) ή μια σειριακή θύρα) και μεγεθών μνήμης (ROM, Flash και RAM). Οι ενσωματωμένες μνήμες τύπου ROM ή Flash έχουν συνήθως μέγεθος μεταξύ 16 kB και 1024 kB, ενώ η RAM έχει μεταξύ 512 byte και 512 kB.

Η βασική αρχιτεκτονική του H8 ακολουθεί αυτήν του PDP-11 της DEC, με έξι καταχωρητές των 16-bit (ο H8/300H και ο H8S έχουν επιπλέον μια συστοιχία από οκτώ καταχωρητές των 16-bit), και διάφορους τρόπους σχηματισμού διευθύνσεων (addressing modes). Ο H8/300H και ο H8S έχουν οκτώ καταχωρητές των 32-bit, καθένας από τους οποίους μπορεί να θεωρηθεί είτε ένας καταχωρητής 32-bit, δύο καταχωρητές 16-bit, ή δύο καταχωρητές 8-bit. Αρκετές εταιρείες παρέχουν μεταγλωττιστές για την οικογένεια H8 και υπάρχει πλήρης υποστήριξη από τον GCC, όπου και συμπεριλαμβάνεται προσομοιωτής του συνόλου εντολών (Instruction Set Simulator). Είναι επίσης διαθέσιμοι διάφοροι εξομοιωτές (In-circuit emulators).

Ο H8S χρησιμοποιείται σε ψηφιακές κάμερες, κάποιους φορητούς υπολογιστές Thinkpad, ελεγκτές εκτυπωτών, έξυπνες κάρτες (smart cards), υπολογιστές σκακιού (chess computers), καθώς και σε διάφορα υποσυστήματα των αυτοκινήτων. Η αρχιτεκτονική αυτή χρησιμοποιείται επίσης από το προχωρημένο παιχνίδι/εκπαιδευτικό εργαλείο LEGO Mindstorms (πιο συγκεκριμένα, ο H8/300). Η Namco χρησιμοποίησε έναν H8/3002 σαν επεξεργαστή ήχου για διάφορα παιχνίδια που ανέπτυξε στα τέλη της δεκαετίας του 1990 και ειδικότερα αυτά που χρησιμοποιούσαν την αρχιτεκτονική System 12.

## Εξωτερικοί σύνδεσμοι
*  Renesas Technology Website
* Online training for Renesas products
* A community support forum

Κατηγορία:Αρχιτεκτονικές συνόλου εντολών
Κατηγορία:Μικροελεγκτές
Διοργανώσεις Ε.Π.Σ. Αθηνών 2010–11

Το **Πρωτάθλημα** της Ε.Π.Σ. Αθηνών την **περίοδο 2010-11** διεξήχθη σε τρεις κατηγορίες με τη συμμετοχή 122 ομάδων συνολικά. **Υπερπρωταθλητής** αναδείχθηκε ο **[[Α.Ο.Τ. Αλίμου|ΑΟ Τραχώνων Αλίμου]]**.

## Κατηγορίες

*Α΄ με 32 ομάδες σε δύο ομίλους των 16 ομάδων.
*Β΄ με 46 ομάδες σε τρεις ομίλους των 16-15-15 ομάδων.
*Γ΄ με 44 ομάδες σε τρεις ομίλους των 15-14-15 ομάδων.

## Α΄ Κατηγορία
***Πρωταθλητές ομίλων** που ανέβηκαν στη Δ΄ Εθνική:
****[[Α.Ο.Τ. Αλίμου|ΑΟ Τραχώνων]]**
****[[ΑΟ Μελισσίων]]**
***Αγώνας ανάδειξης Υπερπρωταθλητή**
**Περιστέρι, 23-5-2011: **[[Α.Ο.Τ. Αλίμου|ΑΟ Τραχώνων]]** – ΑΟ Μελισσίων: 2-1 (κ.αγ. 1-1): Ντεντόπουλος 49΄, Καλλιπολίτης 100΄ - Μπαδήμας 9΄.

### Βαθμολογία 1ου ομίλου

### Βαθμολογία 2ου ομίλου

## Β΄ Κατηγορία
***Πρωταθλητές ομίλων**: άνοδος στην Α΄.
**1ος όμιλος: **[[Α.Ο. Πεύκης]]**
**2ος όμιλος: **Θύελλα Αγ. Δημητρίου**
**3ος όμιλος: **ΠΑΣ Γαλάτσι**
***Δευτεραθλητές**: άνοδος στην Α΄ είτε απευθείας είτε έπειτα από αγώνα κατάταξης με την 3η, στην περίπτωση που δεν υπήρχε μεγάλη διαφορά βαθμών (η ισοπαλία ευνοεί τη 2η).
**1ος όμιλος: **Αστέρας 2004**, απευθείας.
**2ος όμιλος: **[[Πανερυθραϊκός Α.Σ.]]** – Γκυζιακός: 1-1 (η ισοπαλία ευνοούσε τον Πανερυθραϊκό).
**3ος όμιλος: **[[Δόξα Βύρωνα]]** – Φωστήρας Ηλιούπολης: 3-1.

### Βαθμολογίες

Αγώνας ανόδου:**[[Πανερυθραϊκός Α.Σ.|Πανερυθραϊκός]]**–Γκυζιακός: 1-1.Η ισοπαλία ευνοεί τον Πανερυθραϊκό.

Αγώνας ανόδου:**Δόξα Β.**–Φωστήρας Ηλ.: 3-1.

## Γ΄ Κατηγορία
***Πρωταθλητές ομίλων**: άνοδος στη Β΄.
**1ος όμιλος: **Τόλμη Περιστερίου**
**2ος όμιλος: **Φωστήρας Καισαριανής**
**3ος όμιλος: **Φοίνικας Περιστερίου**
***Δευτεραθλητές**: άνοδος στη Β΄.
**1ος όμιλος: **Κεραυνός Πετρούπολης**
**2ος όμιλος: **Κουκάκι**
**3ος όμιλος: **Χρυσούπολη**
***Τριταθλητές**: άνοδος στη Β΄ είτε απευθείας είτε έπειτα από αγώνα κατάταξης με την 4η στην περίπτωση που δεν υπήρχε μεγάλη διαφορά βαθμών. 
**1ος όμιλος: **[[Αστέρας Εξαρχείων]]**, απευθείας
**2ος όμιλος: **[[Πανιώνιος Καισαριανής]]** – Κρόνος Αθηνών: 2-1.
**3ος όμιλος: **Παράδεισος Αμαρουσίου** – Πλάτων Αθηνών: 5-1.

### Βαθμολογίες

Αγώνας ανόδου: **Πανιώνιος**–Κρόνος: 2-1.

Αγώνας ανόδου: **Παράδεισος**–Πλάτων: 5-1.

* Μόνο οι πέντε πρώτες θέσεις

## Πηγές

*Βαθμολογίες ΕΠΣ Αθηνών 2010-11.

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 2010-2011
Λέων Βυζάντιος

Ο **Λέων Βύζας** ή **Βυζάντιος** είναι υμνογράφος και ασματογράφος της βυζαντινής εκκλησιαστικής μουσικής.

Ήταν σύγχρονος του Γερμανού Πατριάρχη Κωνσταντινουπόλεως. Έκανε πολλά έργα που ψάλλονται σήμερα σε διάφορες εορτές. 
## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.

Κατηγορία:Βυζαντινοί υμνογράφοι
Ανατόλιος Στουδίτης

Ο **Ανατόλιος Στουδίτης** ήταν λόγιος ποιητής και ασματογράφος της εκκλησίας. 

Άκμασε το 770 και έγραψε τα οκτάηχα αναστάσιμα τροπάρια με τίτλο «Στιχηρά Ανατολικά». 

## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.

Κατηγορία:Βυζαντινοί υμνογράφοι
Κατηγορία:Στουδίτες
Ιωσήφ ο υμνογράφος

Ο **Ιωσήφ ο υμνογράφος** (Συρακούσες, 816 - Κωνσταντινούπολη, 3 Απριλίου 886) ήταν σημαντικός Έλληνας μουσικός και ποιητής της βυζαντινής εκκλησιαστικής μουσικής.

## Βιογραφία
Γεννήθηκε το 840. Έγραψε πολυάριθμους κανόνες των δεσποτικών και θεομητορικών εορτών και σε αγίους. Ένα από τα ωραιότερα ποιήματά του είναι ο κατανυκτικότατος κανόνας του Ακάθιστου Ύμνου «Χριστού βίβλον έμψυχον». Συμπλήρωσε την «Οκτόηχο» του Ιωάννη Δαμασκηνού, και πρόσθεσε 48 κανόνες με το όνομα «Ιωσήφ». Έργα του τυπώθηκαν το 1610 και 1640 στη Βενετία. 

Απεβίωσε το 883.

## Παραπομπές


## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.

Κατηγορία:Βυζαντινοί υμνογράφοι
Ιωάννης ο Γλυκύς

Ο **Ιωάννης ο Γλυκύς** ήταν σημαντικός θεωρητικός μουσικός και μελοποιός της βυζαντινής εκκλησιαστικής μουσικής.

Μελοποίησε τα Θεοτόκια του Ιωάννη του Δαμασκηνού, τα ένδεκα εωθινά του Λέοντα του Σοφού, το «αρχαίον Δύναμις», μια μικρή μουσική προπαίδεια για αρχάριους και άλλα μαθήματα, τα οποία ερμηνεύτηκαν στη νέα μέθοδο της βυζαντινής εκκλησιαστικής μουσικής. 

Απεβίωσε το 900.

## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.

Κατηγορία:Βυζαντινοί μουσικοί
Κατηγορία:Βυζαντινοί υμνογράφοι
Γρηγόριος Λευίτης

Ο **Γρηγόριος Λευΐτης ο Βυζάντιος** ήταν μουσικός της βυζαντινής εκκλησιαστικής μουσικής και ένας από τους τρεις ιδρυτές της νέας μουσικής γραφής.

## Βιογραφία
Γεννήθηκε το 1777 και ήταν γιος ιερέα, από όπου και το επίθετο Λευίτης. Έγινε Πρωτοψάλτης της Μεγάλης Εκκλησίας, καλλίφωνος ιεροψάλτης, διακεκριμένος μουσικοδιδάσκαλος και άριστος μελοποιός. Υπήρξε κυρίως μαθητής του Γεωργίου τού Κρητός, από τον οποίο διδάχθηκε τον αναλυτικό και επεξηγηματικό τρόπο της μουσικής γραφής.  

Εξέδωσε τυπωμένα όλα τα μουσικά κομμάτια όλων των αρχαίων μουσικοδιδασκάλων σε διάφορους τόμους. 

Απεβίωσε το 1822, σε ηλικία 45 ετών.

## Πηγές
* Θεοδόσιος Β. Γεωργιάδης, Η Νέα Μούσα: Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.
 

Κατηγορία:Έλληνες μουσικολόγοι
Κατηγορία:Έλληνες ψάλτες
Κατηγορία:Μουσικοί της βυζαντινής μουσικής
Γεώργιος Πισίδης

Ο **Γεώργιος Πισίδης** ήταν ποιητής και υμνογράφος της βυζαντινής εκκλησιαστικής μουσικής.

Γεννήθηκε την εποχή που αυτοκράτορας στο Βυζάντιο ήταν ο Ηράκλειος και Πατριάρχης ο Σέργιος ο Α'. Είχε το αξίωμα του χαρτοφύλακα και του αρχιδιάκονου της Αγίας Σοφίας.   Άφησε τρία ιστορικά έργα, το *«Εις την κατά Περσών εκστρατείαν Ηρακλείου»*, *«Εις την γενομένην έφοδον των βαρβάρων»* και την *«Ηρακλειάδα»*, η οποία είναι ένας πανηγυρικός του αυτοκράτορα και γράφτηκε για την τελική του νίκη εναντίον των Περσών. Με αυτά τα έργα του, περιέγραψε κυρίως τις στρατιωτικές επιχειρήσεις του Ηρακλείτου.  

Έγραψε επίσης και άλλα έργα πολεμικής, ελεγειακής και θεολογικής φύσης. Όπως το «*Εξαήμερον»*, ένα είδος θεολογικοφιλοσοφικού διδακτικού ποιήματος, το οποίο αναφέρεται στη δημιουργία του κόσμου και κάνει υπαινιγμούς για γεγονότα εποχής. Αυτό το έργο του διαδόθηκε πέρα από τα σύνορα της Βυζαντινής Αυτοκρατορίας και μεταφράστηκε στα Σλαβικά και στα Ρώσικα. 

Έργο του, σύμφωνα με ορισμένους μελετητές, είναι ο *«[[Ακάθιστος Ύμνος]]»*. Η ποιητική μεγαλοφυΐα του Γεωργίου Πισίδη εκτιμήθηκε αργότερα. Ο Μιχαήλ Ψελλός τον σύγκρινε με τον Ευριπίδη, ο δεύτερος δε αναφέροντας ότι αυτή η σύγκριση τον αδίκησε και οδήγησε στη δυσφήμησή του. Ο σύγχρονος επιστημονικός κόσμος θεωρεί τον Πισίδη ως τον καλύτερο κοσμικό ποιητή της Βυζαντινής Περιόδου.

## Παραπομπές


## Πηγές
* Θεοδόσιος Β. Γεωργιάδης, Η Νέα Μούσα : Συνοπτική ιστορική και τεχνική μουσική μελέτη, Εν Σταμπουλ, Τύποις Μάρκου Δημητριάδου, 1936.
* Dimos Ntentos, "Όψεις αυτοαναφορικότητας στην *Expeditio* *Persica* του Γεωργίου Πισίδη", Diogenes 2 (2014), 48-71.
* F. Lauritzen, Plato’s Parmenides in Seventh-Century Constantinople, George of Pisidia’s Hexameron, 1639-93, F. Lauritzen S. Wear, Byzantine Platonists 284-1453, Steubenville 2021, 143-155.
* F. Lauritzen, Late antique philosophy and the poetry of George of Pisidia in N. Kröll, Myth, Religion, Tradition, and Narrative in Late Antique Greek Poetry, Wiener Studien Beiheft 41 (2020) 59-68.

Κατηγορία:Βυζαντινοί υμνογράφοι
Κατηγορία:Βυζαντινοί του 7ου αιώνα
Ο αυλητής του Χάμελιν

thumb|250px|right|Απεικόνιση του Αυλητή του Χάμελιν, αντίγραφο διακόσμησης παραθύρου στην εκκλησία της αγοράς του Χάμελν (ταξιδιωτικό ημερολόγιο του Augustin von Moersperg 1592, Aquarell)

**Ο αυλητής του Χάμελιν**, ή **του Χάμελν** όπως είναι η σωστή ονομασία με βάση το πρωτότυπο (· o αυλητής / ο γητευτής του Χάμελν), είναι ένας γερμανικός θρύλος, γνωστός κυρίως από την διήγηση των αδερφών Γκριμ και βρίσκεται στη θέση 245 της συλλογής τους "Γερμανικοί μύθοι" (Deutsche Sagen). Ο αρχικός τίτλος της διήγησης ήταν "Τα παιδιά στο Χάμελν" (Die Kinder zu Hameln) στην ελληνική γλώσσα έχει όμως επικρατήσει ο τίτλος "Ο αυλητής του Χάμελν". 

## Ο μύθος (των αδελφών Grimm)
Σύμφωνα με τον μύθο το 1284 εμφανίστηκε στην πόλη Χάμελν ένας περίεργος άνθρωπος που υποσχέθηκε να την απελευθερώσει έναντι αμοιβής, από τα προβλήματα που δημιουργούσαν οι ποντικοί και οι αρουραίοι. Πράγματι ο άνθρωπος αυτός, παίζοντας την φλογέρα του, κατάφερε να οδηγήσει και τελικά να πνίξει τα τρωκτικά σε κοντινό ποτάμι. Ωστόσο μετά την άρνηση των χωρικών να τον αποπληρώσουν για τις υπηρεσίες του, ο ξένος απήγαγε για πάντα τα παιδιά τους, οδηγώντας τα με την φλογέρα του σε παρακείμενο βουνό και από εκεί υπογείως στην Τρανσυλβανία.

## Παραπομπές
* Η αρχική εκδοχή του μύθου στα γερμανικά
## Δείτε επίσης
* Η Μαγική Φλογέρα

Κατηγορία:Παραμύθια των Αδελφών Γκριμ
Κατηγορία:Μεσαιωνικοί θρύλοι
Ελαία Αιθιοπίας

Η **Ελαία** ήταν αρχαία ελληνική πόλη στην Αιθιοπία.

Χρησιμοποιούνταν ως λιμένας και βρισκόταν πάνω στην *Ελαία* νήσο. Βρισκόταν κοντά στους Δημητρίου σκοπούς, στα βορειοανατολικά της Αδούλιδος (σημερινής Μασάουα) και βορείως της νήσου Ορτεινής (Χαρτάν). Το λιμάνι αναφέρεται από τον Στράβωνα (βιβλίο ΧVI κεφάλαιο 4, παράγραφος 8) και τον Στέφανο Βυζάντιο. Η δε νήσος Ελαία ήταν η μεγαλύτερη από τις Αλαλαίες νήσους. 

Πρόκειται για τη σημερινή Νταχλάκ Κεμπίρ (Dahlak Kebir), τη μεγαλύτερη νήσο-πόλη του αρχιπελάγους Νταχλάκ. Η πόλη βρίσκεται στη δυτική πλευρά του νησιού και διαθέτει αρχαία υδραγωγεία και νεκροπόλεις από το 912 μ.Χ., καθώς και άλλα προϊσλαμικά ευρήματα. 

## Παραπομπές


## Πηγές
* Στεφάνου Βυζαντίου *Εθνικά*. 

Κατηγορία:Αρχαίες πόλεις της Αφρικής
Ελληνόπολις

Η **Ελληνόπολις** ήταν αρχαία ελληνική πόλη στη Μικρά Ασία, πιθανότατα στα σύνορα της Μυσίας με τη Βιθυνία.

## Ιστορικά στοιχεία
Την πόλη αναφέρει το Μέγα ετυμολογικόν (*Etymologicum magnum*), ως πληροφορία από τον Απολλόδωρο (συγγραφέα του 2ου-1ου αιώνα π.Χ.) και ο Στέφανος ο Βυζάντιος, στα τέλη του 5ου αιώνα (6-7 αιώνες αργότερα). Κατά τον Nτρόυζεν πρόκειται για αναφορές στην ίδια πόλη, ενώ παράλληλα θεωρεί ότι και η «Έλλα» του Στεφάνου ταυτίζεται με αυτήν. Ωστόσο, σύμφωνα με άλλους μελετητές, μεταξύ των οποίων ο Γκετζέλ Κοέν (Getzel M. Cohen), δεν είναι βέβαιο ότι οι αναφερόμενες από τους Απολλόδωρο και Στέφανο πόλεις ταυτίζονται, ενώ αγνοείται και η ακριβής θέση τους, που πιθανότατα -αν πρόκειται για την ίδια πόλη- θα βρισκόταν μεταξύ Μυσίας και Βιθυνίας.

Ο Απολλόδωρος ισχυριζόταν ότι είχε κτιστεί, σύμφωνα με την έκφραση του Cohen, από «τον Άτταλο, συνοικίζοντας σε αυτήν ένα πλήθος από ελληνικές πόλεις», χωρίς εντούτοις να μπορεί να προσδιοριστεί από ποιόν Άτταλο. Η γνώμη της Esther V. Hansen είναι ότι πρόκειται για τον Άτταλο Β΄ της Περγάμου.

## Παρατήρηση
Δεν πρέπει να γίνεται σύγχυση της Ελληνόπολης με την Ελενόπολη, την πόλη Δράπανον της Βιθυνίας, η οποία μετονομάστηκε από τον Μεγάλο Κωνσταντίνο προς τιμήν της μητέρας του Ελένης.

## Παραπομπές


Κατηγορία:Αρχαίες πόλεις της Βιθυνίας
Λιγκ Καπ Ελλάδας πετοσφαίρισης ανδρών 2011-2012

Το **[[Λιγκ Καπ Ελλάδας πετοσφαίρισης ανδρών|Λιγκ Καπ πετοσφαίρισης ανδρών]]** διοργανώθηκε για πρώτη φορά στην ιστορία του Ελληνικού βόλεϊ το διάστημα 18 με 28 Νοεμβρίου του 2011 με διοργανώτρια την Ε.Σ.Α.Π. και με την επίσημη ονομασία **«Volleyleague Cup 2012»**. Κυπελλούχος αναδείχθηκε ο Φοίνικας Σύρου για 1η φορά στην ιστορία του.

## Σύστημα διεξαγωγής
Στην Α' φάση, οι δώδεκα ομάδες της Βόλεϊ Λιγκ 2011−12 χωρίστηκαν σε 3 ομίλους των τεσσάρων. Σε κάθε όμιλο θα διεξήχθησαν νοκ-άουτ αγώνες. Στις 18 Νοεμβρίου διεξήχθησαν οι ημιτελικοί, και στις 19 Νοεμβρίου ο Μεγάλος και ο μικρός τελικός κάθε ομίλου. Οι τρεις νικητές των ομίλων προκρίθηκαν στο Φάιναλ−4, όπου είχε ήδη προκριθεί ο Φοίνικας Σύρου ως διοργανωτής (αγωνίστηκε κανονικά στην Α' φάση). Εκεί στις 27 Νοεμβρίου έγιναν οι ημιτελικοί και στις 28 Νοεμβρίου ο τελικός για της ανάδειξη του Κυπελλούχου του Λιγκ Καπ Ελλάδας στο βόλεϊ για το 2011, με νικητή το Φοίνικα Σύρου. Στην διοργάνωση δε συμμετείχαν οι διεθνείς των ομάδων, που είχαν υποχρεώσεις με την Εθνική ομάδα στο Προολυμπιακό τουρνουά.

## Α' φάση
### Α' Όμιλος
Τόπος διεξαγωγής: Βραχάτι

***Ημιτελικοί**

***Μικρός τελικός**

***Μεγάλος τελικός**

* **Κατάταξη**

### Β' Όμιλος
Τόπος διεξαγωγής: Λαμία
***Ημιτελικοί**

***Μικρός τελικός**

***Μεγάλος τελικός**

* **Κατάταξη**

* Ο Φοίνικας Σύρου προκρίθηκε στο Φάιναλ−4 ως διοργανωτής

### Γ' Όμιλος
Τόπος διεξαγωγής: Αλεξανδρούπολη
***Ημιτελικοί**

***Μικρός τελικός**

***Μεγάλος τελικός**

* **Κατάταξη**

## Final−4
'''Τόπος διεξαγωγής: Σύρος
### Ημιτελικοί

### Μεγάλος Τελικός

## Εξωτερικοί σύνδεσμοι
* Λιγκ Καπ 2011-12  Επίσημος ιστότοπος ΕΣΑΠ



2011 2012
Λιγκ Καπ Ελλαδας Πετοσφαιρισης Ανδρων 2011 2012
Λιγκ Καπ Ελλαδας Πετοσφαιρισης Ανδρων 2011 2012
Θανάσης Πολυκανδριώτης

Ο **Θανάσης Πολυκανδριώτης** (27 Δεκεμβρίου 1948) είναι Έλληνας συνθέτης και μουσικός.

## Βιογραφία
Γεννήθηκε στις 27 Δεκεμβρίου του 1948 στην Αθήνα. Πατέρας του ήταν ο λαϊκός δάσκαλος Θεόδωρος Πολυκανδριώτης. Από παιδί έμαθε κιθάρα και σε νεαρή ηλικία συμμετείχε ως κιθαρίστας σε διάφορα συγκροτήματα της εποχής. Τρία χρόνια αργότερα άρχισε και η επαγγελματική του καριέρα. Η μεγάλη αποκάλυψη έγινε το 1964, όταν αναγνωρίστηκε η αξία του στο μπουζούκι και οι δισκογραφικές εταιρείες ενδιαφέρθηκαν να τον αποκτήσουν.

Το 1971 εμφανίστηκε με τη Νάνα Μούσχουρη και τη Μαρινέλλα. Συνεργάστηκε με τους Πάνο Γαβαλά, Ρία Κούρτη, Μάνο Χατζιδάκι, Στέλιο Καζαντζίδη, Στράτο Διονυσίου, Γιάννη Πάριο, Τόλη Βοσκόπουλο, Παύλο Παπαντωνίου, Γιάννη Πουλόπουλο, Κατερίνα Στανίση και άλλους. Από το 1968 μέχρι σήμερα συνθέτει τραγούδια και μέχρι σήμερα έχει ξεπεράσει τις 1.000 συνθέσεις. Έχει δώσει συναυλίες στα μεγαλύτερα θέατρα της Ευρώπης, της Αμερικής και της Αυστραλίας, ενώ κατέλαβε και τα εδάφη της κλασικής μουσικής.

Τα τελευταία χρόνια ο Θανάσης Πολυκανδριώτης ασχολείται και με την εκπαίδευση, ιδρύοντας την Σχολή Λαϊκής Μουσικής Παράδοσης όπου διδάσκονται τα λαϊκά όργανα μπουζούκι, τζουράς, μπαγλαμάς. Στόχος της σχολής αυτής που απαριθμεί παραρτήματα σε όλη την Ελλάδα είναι η διάσωση και διάδοση της ελληνικής λαϊκής μουσικής παράδοσης. Το καλοκαίρι του 1999 κυκλοφόρησε το πρώτο του βιβλίο, μία σύγχρονη μέθοδο για το μπουζούκι με τίτλο «*Είναι εύκολο να μάθεις μπουζούκι*».
Στην έναρξη των Ολυμπιακών Αγώνων "Αθήνα 2004" επικεφαλής ορχήστρας μπουζουκιών, παρουσίασε σύνθεση του Ξαρχάκου, μαγεύοντας τους παρευρισκόμενους, αλλά και τα εκατομμύρια των τηλεθεατών με τη μαεστρία του.

## Παραπομπές


Κατηγορία:Έλληνες μπουζουκτσήδες
Κατηγορία:Έλληνες τραγουδοποιοί
Το μινόρε της αυγής (τραγούδι)

"**Το μινόρε της αυγής**" είναι ρεμπέτικο τραγούδι που δημιουργήθηκε το 1936 με στίχους του Μίνωα Μάτσα και μουσική του Σπύρου Περιστέρη. Η πρώτη εκτέλεση έγινε από τον Απόστολο Χατζηχρήστο, τον Μάρκο Βαμβακάρη, τον Γιάννη Σταματούλη και τον Κώστα Καπλάνη στο μπουζούκι, ενώ έχει ερμηνευτεί και από  την Σωτηρία Μπέλλου, τον Γιώργο Νταλάρα, την Χαρούλα Αλεξίου, την Ελευθερία Αρβανιτάκη, την Μαργαρίτα Ζορμπαλά, την Μελίνα Κανά και από πολλούς άλλους.

## Δείτε επίσης
* Το μινόρε της αυγής (σειρά)

## Πηγές
* Stixoi.info, Το μινόρε της αυγής - 1936

Κατηγορία:Τραγούδια του 1936
Κατηγορία:Ρεμπέτικα τραγούδια
Κατηγορία:Ελληνικά τραγούδια
Γλυκύς

Το όνομα **Γλυκύς** μπορεί να αναφέρεται στα εξής πρόσωπα:
* Νικόλαος Γλυκύς, Έλληνας τυπογράφος του 17ου αιώνα
* Λέων Γλυκύς, Έλληνας λόγιος του 17ου αιώνα
* Ιωάννης ΙΓ΄ Γλυκύς, Πατριάρχης Κωνσταντινουπόλεως από το 1316 ως το 1320
* Πέτρος Γλυκύς, μουσικοδιδάσκαλος και ασματογράφος της μεταβυζαντινής εποχής.
* Ιωάννης ο Γλυκύς, θεωρητικός μουσικός και μελοποιός της βυζαντινής εκκλησιαστικής μουσικής